
Влогът  на  един  копи-пейст  глупак,  пеперуда-сволоч,  продала  се  за  паница 

боб,  която  пие  сока  на  демокрацията... 


ДЕТСКИЯТ  ГУЛАГ  -  ОТКЪС  ОТ  КНИГАТА 
НА  АЛ.  ЯКОВЛЕВ  „ЗДРАЧ“ 


Беше  специален,  детски  ГУЛАГ*. 


Няма  по-голяма  подлост  от  войната  на  властта  с  дечицата,  използвайки  цялата 
мощ  на  репресивния  апарат.  Позовавайки  се  на  указанията  на  Политбюро  на  ЦК, 
лично  на  Ленин  и  Сталин,  болшевиките  създадоха  особена  система  „наказателно 
детство".  Тази  система  разполагаше  с  детски  концлагери  и  колонии,  мобилни 
приемно-разпределителни  пунктове  и  специални  детски  домове  и  ясли. 


Децата  трябваше  да  забравят  кои  са,  откъде  са  родом  и  къде  са  родителите  им. 

Това  беше  специален,  детски  ГУЛАГ... 

Ако  се  обърнем  към  най-първите  имена  и  фамилии  в  детския  регистър  с  разстрелите,  то 
трябва  да  започнем  с  царската  фамилия,  с  разстрела  на  Николай  II  и  семейството  му  в 
Екатеринбург.  Този  разстрел  бе  организиран  от  правителството  на  Ленин.  След  това  то 
организира  милиони  други  разстрели. 

През  1919  в  Петроград  разстреляха  роднини  на  офицерите  от  86-ти  пехотен  полк, 
преминал  на  страната  на  Белите.  Сред  тях  и  деца. 

През  май  1920  вестниците  писаха  за  разстрела  на  четири  момичета  на  3  до  7  годинки  в 
Елисаветград,  заедно  със  една  старица,  майката  на  един  от  офицерите. 

Град  Архангелск,  в  който  чекистите  разстрелвали  12-16  годишни  деца,  бил  наречен 
„Градът  на  мъртвите"... 

Не  може  да  има  прошка  за  това,  което  е  запечатано  в  оперативната  заповед  на  Ежов  с 
№00486  от  15  август  1937,  относно  „Операция  за  репресиране  на  жени  и  деца, 
изменници  на  Родината". 

Прилагам  някои  от  разпоредбите  на  този  чудовищен  документ  (запазвайки  стилистиката 
му): 

Подготовка  на  операцията.  Тя  започва  с  щателна  проверка  на  всяко  семейство, 
небелязано  за  репресия.  Събират  се  допълнителни  компрометиращи  материали. 

След  това,  на  тяхно  основание  се  съставя:  А)  Обща  справка  за  семейството...  Б) 
Отделна  кратка  справка  на  социално  опасните  и  способни  за  антисъветска  дейност 
деца  над  15г  възраст;  В)  поименни  списъци  на  деца  до  15г  отделно  предучилищна 
и  училищна  възраст. 

Справките  се  разглеждат  от  Наркомите  по  вътрешните  работи  в  републиките  и  от 
началниците  на  НКВД**  в  районите  и  областите.  Последните:  А)  дават  санкции  за 
арест  и  обиск  на  жените  изменници  на  родината;  Б)  определят  мероприятията  по 
отношение  на  децата  на  арестуваните. 

Извършване  на  арести  и  обиски.  На  арест  подлежат  жените,  намиращи  се  в 
юридически  или  фактически  брак  с  осъдения  към  момента  на  неговия  арест.  На 
арест  подлежат  също  така  и  жени,  намиращи  се  в  състояние  на  развод  към 
момента  на  неговия  арест,  но  съпричастни  към  контрареволюционната  дейност,  но 


не  съобщили  за  това  на  органите  на  властта.  След  извършване  на  ареста  и  обиска 
арестуваните  жени  на  осъдените  се  конвоират  до  затвора.  Едновременно,  в 
порядък,  описан  по-долу,  се  извозват  и  децата. 

Ред  за  оформяне  на  делата.  На  всяка  арестувана  и  на  всяко  социално  опасно  дете 
над  15  годишна  възраст  се  завежда  следствено  дело.  Те  се  насочват  за 
разгреждане  на  Специално  съвещание  на  НКВД  на  СССР. 

Разглеждане  на  делата  и  наказателни  мерки.  Специалното  съвещание  разглежда 
делата  на  жените  изменници  на  родината  и  техните  деца,  по-големи  от  15  годишна 
възраст,  които  се  явяват  социално  опасни  и  способни  на  антисъветски  действия. 
Социално  опасните  деца  на  осъдените,  в  зависимост  от  възрастта,  степента  на 
опасност  и  възможността  за  изправяне,  подлежат  на  заключване  в  лагери  или 
трудово-изправителни  колонии  към  НКВД,  или  въдворяване  в  детски  домове  с 
особен  режим  на  Наркомпросовете***  на  републиките. 

Ред  за  привеждане  на  присъдите  в  изпълнение.  Осъдените  социално  опасни  деца 
се  насочват  в  лагери,  изправително-трудови  колонии  на  НКВД  или  в  домове  с 
особен  режим  на  Наркомпросовете  на  републиките. 

(б.  пр.  По-конкретно,  част  от  децата  (1-ва  и  2-ра  група)  са  били  пращани  в  ГУ/1АГ  на 
НКВД,  а  друга  част  (3  група)  са  пращани  в  Административно-стопанските  управления  на 
НДВД  на  СССР.) 

Настаняване  на  децата  на  осъдените.  Всички  деца,  останали  сираци  след 
осъждането,  да  се  разместват:  А)  деца  във  възраст  1-1.5  до  3  навършени  години  в 
детски  домове  и  ясни  на  Наркомздравовете****  на  републиките  в  пунктове  за 
живеене  на  осъдените ;  Б)  децата,  на  възраст  от  3  до  15  години  —  в  детски  домове 
на  Наркомпросовете  на  другите  републики,  райони  и  области  ( според 
установената  дислокация)  и  извън  Москва,  Ленинград,  Киев,  Тбилиси,  Минск, 
приморските  и  граничните  градове.  За  децата  над  15г  въпросът  да  се  решава 
индивидуално. 

Кърмачетата,  заедно  с  осъдените  майки  да  се  пращат  в  лагери,  откъдето,  след 
навършване  на  1-1.5г  да  се  предават  в  детски  домове  и  ясли  на  Наркомздравовете 
на  републиките.  В  такива  случаи,  ако  роднините  (не  репресируеми)  пожелаят  да 
вземат  сираците  на  пълна  своя  издръжка,  това  да  не  се  възпрепятства. 

Подготовка  за  прием  и  разпределение  на  деца.  Във  всеки  град,  в  който  се 
провежда  операцията,  специално  се  оборудват  приемо-разпределителни  пунктове, 
в  които  да  се  доставят  децата  веднага  след  ареста  на  майките  им  и  откъдето 


децата  ще  бъдат  направлявани  след  това  по  детските  домове... 


За  кой  ли  път  препрочитам  тази  заповед  и  всеки  път  изпадам  в  недоумение:  не  е  ли 
фалшификат  всичко  това?  Уви,  така  е  било.  За  периода  до  4  август  1938  от  репресирани 
родители  са  били  иззети  17,355  деца  и  са  били  планирани  за  изземане  още  5000.  На  21 
март  1939  Берия  съобщава  на  Молотов,  че  в  изправително-трудовите  лагери  с  майките  се 
намират  4500  деца  на  възраст  за  ясли,  които  предлага  да  бъдат  отнети  от  майките  и 
занапред  да  се  придържат  към  подобна  практика.  Тогава  започват  да  приписват  нови 
имена  и  фамилии  на  децата. 

Един  от  поводите  за  поредното  ожесточаване  на  криминалното  законодателство  спрямо 
деца  става  писмото  на  Ворошилов  от  19  март  1935,  адресирано  до  Сталин,  Молотов  и 
Калинин.  Девет  годишно  дете  напада  с  нож  сина  на  заместника  на  градския  прокурор  на 
Москва,  Кобленц.  Ворошилов  изразява  недоумение  защо  „такива  мерзавци"  да  не  бъдат 
разстрелвани?.. 

Откликвайки  на  молбата  за  разстрел  на  „подобни  мерзавци",  на  7  април  1935, 
Централният  изпълнителен  комитет  и  Съвета  на  народните  комисари  на  СССР  издават 
постановление  „За  мерките  за  борба  с  престъпността  сред  непълнолетните".  В  него  се 
казва:  „...непълнолетните,  започвайки  от  12  годишна  възраст,  да  се  изправят  пред 
наказателен  съд,  прилагайки  всички  мерки  на  углавното  наказание".  Във  връзка  с  това, 
по  места  възниква  въпроса  за  възможността,  да  се  прилага  спрямо  деца  висши  форми  на 
наказания.  Разяснение  на  Политбюро  от  20  април  1935  потвърждава,  че  към  групата  на 
мерките  на  криминалните  наказания  се  отнася  и  висшата  мярка  (разстрел). 

През  май  1941  НКВД  издава  разпореждане  за  създаване  на  агентурно-осведомителена 
мрежа  в  трудовите  колонии  с  подрастващи.  Резиденти  трябва  да  са  членове  на 
Всеросийската  компартия  (болшевики)  ВКП(б). 

Ярък  пример  за  фалшификация  на  обвинения  срещу  непълнолетни  е  делото  на  16 
годишния  Юрий  Каменев,  разстрелян  с  присъда  на  Военната  колегия  от  30  януари  1938. 
Без  каквито  и  да  било  доказателства  за  вина  Военната  колегия  в  присъдата  указва: 

„Каменев,  намирайки  се  под  идейното  влияние  на  своя  баща  —  врагът  на  народа  Л.  Б. 
Каменев,  усвоява  терористичните  идеи  на  антисъветските,  троцкистки  организации; 
бидейки  озлобен  от  репресиите,  приложени  спрямо  баща  му,  като  към  враг  на  народа, 
Юрий  Каменев  изразява  сред  съученици  терористични  намерения  по  отношение  на 
ръководители  на  ВКП(б)  и  Съветската  власт"... 

В  годините  на  отечествената  война  хитлеристите  са  гонили  децата  в  една  страна  —  в 
Германия,  а  сталинистите  в  друга  —  с  Средна  Азия,  Казахстан,  на  Изток.  В  далечните 


краища  са  заминавали  децата  на  германци,  чеченци,  калмики,  ингуши,  карачевци, 
естонци,  латиши  и  литовци.  През  април  1945  в  Казахстан,  Киргизия  и  Узбекистан  са  се 
озовали  34,700  деца-карачаевци,  по-млади  от  16г.  В  Узбекистан  са  закарани  46,000  деца 
от  Грузия.  За  първите  години  на  живот  в  новите  места  смъртността  сред  преселниците  е 
достигала  до  27%  годишно.  Основно,  това  са  били  деца... 

Преминах  прага  —  деца.  Огромно  количество  деца  под  бг.  В  малки  грейчици,  в 
малки  ватени  панталонки.  И  номерца.  На  гърба  и  на  гърдите.  Като  при 
затворниците.  Това  бяха  номерата  на  техните  майки.  Те  бяха  свикнали  да  виждат 
само  жени  около  себе  си,  но  бяха  чували,  че  има  бащи,  мъже.  И  ето  ги,  дотичаха 
при  мен,  вдигат  глъчка:  „Тате,  татенце..."  Най-страшно  е,  когато  децата  са  с 
номера.  А  на  бараките  пише:  „Благодарим  на  другаря  Сталин  за  щастливото 
детство"... 

Из  спомените  на  поета  Давид  Кугултинов. 

Из  книгата  на  Ал.  Яковлев  „Здрач".  Източник:  тук  и  тук.  Попадайки  на  този  текст  в 
Интернет,  реших,  че  е  важно  да  го  има  преведен  на  български.  Контекстът  на  събитията 
в  Европа,  по  света  и  в  частност,  в  България  са  подходящи  да  си  припомним  още  един  път 
за  една  от  най-съществените  причини  обществото  ни  да  се  намира  в  сегашното  състояние 
—  липсата  на  ясна  историческа  оценка  за  комунистическото  минало  и  последиците  върху 
днешна  България  от  това,  че  не  премина  през  ефективна  декомунизация  (лустрация). 
Текстът  е  красноречив  аргумент  срещу  това,  че  „красивият  комунистически  идеал"  е  бил 
опорочен.  Не.  Идеологически  режимът  не  се  различава  от  тези,  които  го  наложиха  с 
терор,  кръв  и  убийства.  Масови  и  безмилостни.  Видимо  от  текста,  дори  над  деца.  Затова 
реших,  че  е  важно  да  преведа  тези  редове. 

*  ГУЛАГ  -  Главное  управление  лагерей  -  Главно  управление  на  лагерите 

**  НКВД  -  Народньш  комиссариат  внутренних  дел  -  народен  комисариат  на  вътрешните 

работи 

***  Наркомпрос  -  народен  комисариат  по  просветата 

****  Наркомздрав  -  Народен  комисариат  по  здравеопазването 

Украйна  и  референдумът  за  Крим  —  между  законността  и  пропагандата 

Паметникът  на  съветската  армия  като  геополитически  инструмент  на  Кремъл 

ОТГОВОР 


ВАШИЯТ  КОМЕНТАР 


Въведете  коментара  си  тук. . . 


СИГНАЛИЗИРАЙ  ЗА 
НАРУШЕНИЕ! 


Търсене 


БОЙКОМЕТЪР 


лицемерието 

РАСЕВООК: 


Асен  Генов 


Сгеа1е  Уоиг  Вас1§е 


НАЙ-ЧЕТЕНО  ПРИ 
МЕН: 


АСЕН  ГЕНОВ  В 
Т\Л/1ТТЕК: 

Джако  би  завидял  на 
пластиката  в  предизборните 
умения  на  родния  политически 
елит.  1  1юиг  адо 

ГЬ.те/1М\л/Р4гШО  15  (юигз  адо 

Защо  Русия  не  спаси  Левски 
№.те/6128У250У  17  Моигз  адо 

По  принцип,  когато  една 
политическа  партия  тръгва  на 
избори  със  заканата:  "Трябват 


ефективни  присъди  за 
корупция...  ГЬ.те/8у\Л/До4и; 

18  Моигз  адо 

Спомени  на  затворник  от 
Белене:  В  този  момент  Йоцов 
извика:  „Убийци!" А  копелето 
му  недно...  се  смееше.... 
№.те/1д5ВСМЛТ  19  Моигз  адо 

„Баща  ми  никога  не  е  бил  шеф 
на  лагер,  а  на  криминалния 
затвор  [  в  Белене].  Не  се 
срамувам  от  баща  ми,  по 
ръцете...  ГЬ.те/15аСРот1И: 

19  Моигз  адо 

Интелектуалният  броненосец 
на  Петата  колона 
(Ъ.те/1еУ062дпт  20  Ьоигз  адо 

Русия  щедро  се  отплаща  на 
убийците  на  Левски 
ГЬ.те/2С1_УРтеМх  21  Моигз  адо 

Добро!  Лз.те/6Сс1а7о\м\Л/д 
23  Моигз  адо 

Кой  беше?!  Сигурен  ли  си?!... 
ГЬ.те/8к1'|1Х<:\м1\12  1  бау  адо 


#  Следване  на  @азепдепоу 


АРХИВ: 


-  Избор  на  месец  - 


V 


Р.55  -  Публикации 
Р.55  -  Коментари 


АБОНАМЕНТ  ПО  Е- 


МА11_ 


Цък,  ако  искаш  да  следваш 
блога  с  абонамент  по  е-таИ. 

.]от  7  793  оШег  1Ъ11о\мег5 

Еп1;ег  уоиг  етаИ  абс1ге55 


АБОНИРАМ  СЕ! 


ТОРВ1_ОС1_ОС.СОМ 

1149  ТорВ1од1,од  | 


БЛОГ  В  \Л/ОРЮРР1Е55.СОМ. 


